Page:Nestorian Monument - Carus.djvu/11

8 大秦景教流行中國碑

文物昌明　高宗大帝. 克恭纘祖. 潤色眞宗. 而扵諸州各置景寺仍崇阿羅本爲鎭國大法主. 法流十道國富元休. 寺滿百城. 家殷景福. 聖𢟍年. 釋子用壯. 騰口於東周. 先天末. 下士大笑. 訕謗扵西鎬有若僧首羅含. 大德及烈. 並金方貴緒. 物外高僧. 共振玄網俱維絶紐　𤣥宗至道. 皇帝. 令𡨴國等五王親臨福宇. 建立壇塲. 法棟暫而更崇. 道石時傾而復正. 天寶初令大將軍高力士. 送五聖冩

眞寺內安置. 賜絹百匹. 奉慶睿圖. 龍髯雖遠. 弓劍可攀. 日角舒光天顏咫尺. 三載大秦國有僧佶和. 瞻星向化. 望日朝尊. 詔僧羅含僧普論等一七人. 與大德佶和. 於興慶宮修㓛德. 於是天題寺額戴龍書. 寳裝璀翠. 灼爍丹霞. 睿扎宏空. 騰淩激日. 𠖥賚比南山峻極. 沛澤與東海齊深. 道無不可所可可名. 聖無不作. 所作可述肅宗文明皇帝. 扵靈武等五郡. 重立景寺. 元善資而福祚. 開. 大慶臨而皇業建.